**SENIORNETT SARPSBORG ØST**

**ÅRSBERETNING 2018**

Seniornett Sarpsborg Øst har avsluttet sitt 8 arbeidsår.

Medlemstallet ved utgangen av 2018 var det ca 90 betalende medlemmer.

Styret har i 2018 bestått av:

Leder: Roger Leonardsen

Sekretær: Jorunn Winsnes

Styremedlemmer: Olav Jacobsen

 Hermod Ludvigsen

 Svein Ohrstrand

Varamedlem: Per Holth

Kasserer: Hildegunn Kvamme, leder av Sarpsborg Øst Frivilligsentral

I 2018 har det vært avholdt 5styremøter, 1 årsmøte, og 31 datatreff/datakafeer.

Seniornett har datakafe hver tirsdag i tidsrommet kl. 13.30 til ca. 15.00 i perioden september til begynnelsen av mai. Det er god oppslutning på datakafeen, i 2018 var det gjennomsnittlig 24 personer hver gang.

I løpet av året har det vært mange temaer på møtene, bl.a. Helsenorge, facebook, bankID på mobil, salgsannonse på Finn.no, smarttelefon, E-bok, digital arv. Noen tema har gått over flere ganger. De tirsdagene det ikke har vært tema har medlemmer fått hjelp med dataproblemer. Ellers kan det avtales tid før dagens datakafe starter, så mange har fått løst sine dataproblemer.

Dette året har det ikke vært Seniorsurfedag, men 11. desember var det juleavslutning hvor tema var «Digital utenforskap». Representanter fra kommunen deltok. Frivilligsentralen kan legge inn informasjon i SA på «Veggen» til kommunen, og her legger Seniornett ut diverse informasjon.

Seniornett er godt bemannet med datalærere, og de er også med og hjelper til på datakafeen. På datakursene er det 1 til 1 opplæring.

2018 har vært et aktivt år for Seniornett, og det har kommet til noen nye medlemmer.

Klavestadhaugen 06. februar 2019.

Jorunn Winsnes

sekretær